钦定古今图书集成/明伦汇编/闺媛典/第147卷 > 张玠妻赵氏
## 钦定古今图书集成/明伦汇编/闺媛典/第147卷 > 张玠妻赵氏

按《清河县志》：赵氏，张玠妻，生员赵昂女。流贼作乱时，
赵年十四，未字，从母走避临清。途遇数戎服者，恐其
贼也，急就路傍井边曰：“避乱而复遇乱，天也。脱不虞，
必死于此。”众愕然。后适张玠。四年，玠卒，赵方十九，矢
志不再嫁。姑念其少，命勿守，氏号泣不从。养亲抚孤，
贫苦三十馀年而卒。